CELEX: 62008CJ0255
Nuqqas ta' Stat li jwettaq obbligu
Direttiva 85/337/KEE
Stima tal-effetti ta' ċerti proġetti pubbliċi u privati fuq l-ambjent
Determinazzjoni tal-limiti
Daqs tal-proġett
Transpożizzjoni inkompleta

Nuqqas ta’ Stat li jwettaq obbligu - Traspożizzjoni inkorretta tal-Artikolu 4(2) u (3), moqri flimkien mal-Annessi II u III
tad-Direttiva tal-Kunsill 85/337/KEE, tas-27 ta’ Ġunju 1985, dwar l-istima tal-effetti ta’ ċerti proġetti pubbliċi u privati
fuq l-ambjent, kif emendata bid-Direttivi 97/11/KE u 2003/35 (ĠU Edizzjoni Speċjali bil-Malti, Kapitolu 15, Vol. 1, p. 248).
Dispożittiv
1)
Billi ma adottax id-dispożizzjonijiet kollha neċessarji sabiex il-proġetti li jista’ jkollhom effetti notevoli fuq l-ambjent
ikunu, skont l-Artikolu 4(2) u (3) tad-Direttiva tal-Kunsill 85/337/KEE, tas-27 ta’ Ġunju 1985, dwar l‑istima tal-effetti
ta’ ċerti proġetti pubbliċi u privati fuq l-ambjent, kif emendata bid-Direttiva tal-Kunsill 97/11/KE, tat-3 ta’ Marzu 1997,
u bid-Direttiva 2003/35/KE tal-Parlament Ewropew u tal-Kunsill, tas-26 ta’ Mejju 2003, l-imsemmi artikolu moqri flimkien mal-Annessi II
u III ta’ din id-direttiva, suġġetti għal proċedura ta’ approvazzjoni u għal evalwazzjoni ta’ dawn l-effetti, ir-Renju tal-Pajjiżi
l-Baxxi naqas milli jwettaq l-obbligi tiegħu taħt l-imsemmija direttiva.
2)
Ir-Renju tal-Pajjiżi l-Baxxi huwa kkundannat għall-ispejjeż.